Rotation กลุ่ม Tech มายัง Value
4 มีนาคม 2564

Rotation กลุ่ม Tech มายัง Value
แนะดู Real bond yield (%) / มุมมองจาก สบน.  คาด SET ปรับฐานกรอบ 1,535จุด+/- แนะ BDMS, TOP
หากอิงจากการเก็บสถิติของการเคลื่อนไหวของ Nominal yield และ Real yield ย้อนหลัง เทียบกับการปรับตัวของตลาดหุ้นสหรัฐ พบว่าการปรับตัวขึ้นของ Nominal yield ที่มากถึง 2SD ย้อนหลัง 1เดือน หรือประมาณ 35-40bps จะส่งผลกดดัน EYG(%) และทำให้ตลาดหุ้นปรับฐานได้ในระยะสั้นระดับ 1-2% แต่หาก Real yield (%) หรืออัตราผลตอบแทนที่แท้จริงปรับตัวขึ้นจะส่งผลกระทบต่อตลาดหุ้นมากกว่า 5% ซึ่งเรามีมุมมองสอดคล้องกับสถิติดังกล่าว นั่นคือการปรับตัวขึ้นของอัตราผลตอบแทนพันธบัตรรอบนี้ถึงแม้จะทำให้ EYG(%) หรือส่วนต่างอัตราผลตอบแทนระหว่างตลาดหุ้นและตลาดพันธบัตรปรับตัวลงที่ -1SD ย้อนหลัง 10ปี แต่การปรับตัวขึ้นรอบนี้มีลักษณะแตกต่างกับในช่วง 2H13 (Taper Tantrum) ที่ผ่านมาพอสมควร โดยหากอิงจาก Bloomberg Economics Calculation ที่การวิเคราะห์ปัจจัยที่ทำให้อัตราผลตอบแทนพันธบัตรรอบนี้ปรับตัวขึ้น ซึ่งอิงจาก 3ปัจจัยอย่าง พันธบัตร 10ปีสหรัฐ, S&P500 – Adjusted PER และ ความคาดหวังเงินเฟ้อสหรัฐ (5yrs inflation expectation) เพื่อมาประเมิน Demand shock , Supply Shock และ Monetary policy shock พบว่าการปรับตัวขึ้นของ Bond yield รอบนี้ให้น้ำหนักต่อ Demand Shock มากกว่าในรอบปี 2013 ซึ่งเป็นผลจาก Monetary policy shock มากกว่า 50% กล่าวคือสะท้อนภาพเชิงบวกต่อการฟื้นตัวของเศรษฐกิจ เมื่อเทียบกับ 2H13 ซึ่ง 80% ของการขับเคลื่อนพันธบัตรเกิดจาก Monetary tightening กล่าวโดยสรุปการปรับตัวขึ้นของผลตอบแทนพันธบัตรรอบนี้ เราไม่ได้มีมุมมองลบซะทีเดียว เนื่องจากปัจจัยที่ขับเคลื่อนเป็นภาพของการฟื้นตัวเศรษฐกิจ ฉะนั้นแนะนักลงทุนติดตามการประชุม FOMC ในเดือนมี.ค.ว่าจะมีมาตรการใดๆออกมาเพื่อประคองเรื่องดังกล่าวมากน้อยแค่ไหน ? เช่น IOER, Repo หรือ Operation twist  อย่างไรก็ตามยอมรับว่ามีผลต่อการจำกัด Upside ของตลาดหุ้นทั่วโลก นั่นหมายถึงการปรับตัวขึ้นของ Bond yield รอบนี้เราคาดเป็นเพียงการปรับฐานของตลาดหุ้นและทำให้เกิด Sector rotation จากกลุ่ม Growth to Value (Outperformed มากกว่า 22% หากเทียบจากในช่วง 2Q20 ที่ผ่านมา) ไม่ได้ทำให้การลงทุนในตลาดหุ้นเข้าสู่ภาวะ Risk off 

คืนนี้แนะจับตาการประชุม OPEC ซึ่งเมื่อคืนที่ผ่านมาแหล่งข่าวจาก Reuters ระบุอย่างไม่เป็นทางการว่า OPEC+ มีโอกาสที่จะเลื่อนการปรับขึ้นกำลังการผลิต 5.0แสนบาร์เรลต่อวันขึ้น อย่างไรก็ตามยังไม่ระบุถึงกำลังการผลิตของซาอุที่เดิมคาดว่าจะเพิ่มขึ้นอีก 1.0ล้านบาร์เรล (Voluntary cut) และสำหรับปีนี้คงเป้าการเติบโตอุปสงค์น้ำมันดิบปีนีที่ 5.8ล้าน เป็น 96.0ล้านบาร์เรล หากเกิดขึ้นจริงคาดว่าจะเป็นบวกต่อทิศทางราคาน้ำมันในระยะสั้น 

เมื่อวานทีผ่านมา เราได้จัดงาน KS Expert Series กับ สบน. เพื่อพูดคุยกันถึงการปรับตัวสูงขึ้นของ yield curve โดยมีผู้จัดการกองทุน 90 รายเข้าร่วมงานนี้ เบื้องต้นแบ่งออกได้เป็น 3 ประเด็นหลักๆ 1. การปรับตัวขึ้นของอัตราผลตอบแทนพันธบัตรรอบนี้เกิดจากทั้งฝั่งอุปสงค์และอุปทาน โดยปัจจัยด้านอุปสงค์นั้นตลาดคาดการณ์ว่าอัตราเงินเฟ้อจะพลิกเป็นบวกในปี 2564 จากราคาพลังงานที่สูงขึ้น รวมถึงการจัดจำหน่ายวัคซีน ล่าสุด อัตราเงินเฟ้อคาดการณ์ของสหรัฐฯ ระยะ 5 ปีข้างหน้าสูงขึ้นทะลุอัตราเงินเฟ้อเป้าหมายของเฟดที่2.0% ในช่วงที่ผ่านมา รวมถึงเศรษฐกิจไทยและโลกที่ค่อยๆฟื้นตัว ส่วนปัจจัยด้านอุปทานนั้นความจำเป็นด้านเงินทุนทั้งในปี FY2564 และ FY2565 รวมถึงเงินที่เหลือใน พ.ร.ก. เงินกู้โควิด-19 เมื่ออิงจากขนาดเรามองว่ามีนัยสำคัญจากความต้องการในการกู้ปี FY2564 และ FY2565 ที่ 2.3ล้านลบ. และ 2ล้านลบ.ตามลำดับ ประเด็นที่ 2.ที่เกี่ยวเนื่องกัน คือ แม้อัตราผลตอบแทนพันธบัตร (bond yield) ระยะ 10 ปีของไทยจะพุ่งสูงขึ้น แต่ สบน. ระบุว่าทางหน่วยงานจะยังยึดมั่นกับแผนการออกตราสารหนี้มูลค่า 2.3 ล้านลบ. สำหรับปี FY2564 ซึ่งประกอบด้วยเงินกู้ชุดใหม่มูลค่า 1.3 ล้านลบ. และหนี้รีไฟแนนซ์ 1 ล้านลบ. และ ประเด็นสุดท้ายคือ ทาง สบน. yield curve ที่พุ่งสูงขึ้นในช่วงล่าสุดได้กลายมาเป็นประเด็นที่ สบน. ให้ความสำคัญเหมือนกับผู้มีส่วนร่วมในตลาดรายอื่นๆ โดยปัจจัยที่ขับเคลื่อนให้ yield curve ทั่วโลกชันตัวสูงขึ้นในช่วงหลังคือคาดการณ์ถึงการปรับเพิ่มขึ้นของอัตราเงินเฟ้อ การฟื้นตัวของเศรษฐกิจ มาตาการกระตุ้น 1.9 ล้านล้านดอลลาร์สหรัฐฯ ของสหรัฐฯ และค่าสหสัมพันธ์กับ treasury yield ระยะ 10 ปีของสหรัฐฯ ขณะที่กล่าวเสริมว่าธนาคารแห่งประเทศไทย (ธปท.) จะยังคงอัตราดอกเบี้ยนโยบายตามเดิมที่ 0.5% แม้อัตราเงินเฟ้อและ bond yield จะปรับสูงขึ้น เพราะเศรษฐกิจไทยจำเป็นต้องมีนโยบายเชิงผ่อนคลาย 

มุมมองตลาดหุ้น/ กลยุทธ์การลงทุน วันนี้คาด SET ปรับฐานกรอบ 1,535จุด+/- แนะ BDMS, TOP 

หุ้นแนะนำ BDMS (พื้นฐาน 23.60 บาท) เราคาดว่ากำไรหลักจะเติบโต 7% ในปี 2564 ก่อนที่จะเพิ่มขึ้น 36% ในปี 2565 และ 18% ในปี 2566, ใช้กลยุทธ์การกำหนดราคาเพิ่มเติมเพื่อเพิ่มอุปสงค์รวมไปถึงกำลังการผลิต ในขณะที่สภาพคล่องส่วนเกินพร้อมสำหรับการลงทุนใหม่TOP (พื้นฐาน 63.25 บาท) OPEC+ มีโอกาสที่จะเลื่อนการปรับขึ้นกำลังการผลิต 5.0แสนบาร์เรลต่อวันขึ้น, market GRM และส่วนต่างราคา PX จะปรับดีขึ้น ซึ่งจะช่วยหนุนกำไรได้ตั้งแต่ไตรมาส 2/2564 เป็นต้นไป 

รายงานตัวเลขเศรษฐกิจ วันพฤหัสฯ ติดตาม ตัวเลขดัชนีความเชื่อมั่นผู้บริโภคเดือน ก.พ. ของไทย ตัวเลขการขอรับสวัสดิการว่างงานรายสัปดาห์ของสหรัฐฯ คาด +7.75 แสนตำแหน่ง และตัวเลข Factory order ของสหรัฐฯ เดือน ม.ค. คาด +2.1% MoM วันศุกร์ ติดตาม ตัวเลข CPI ของไทยเดือน ก.พ. คาด -0.4% YoY ตัวเลขการจ้างงานนอกภาคเกษตรของสหรัฐฯเดือน ก.พ. คาด +1.65 แสนตำแหน่ง ตัวเลขอัตราการว่างงานของสหรัฐฯ เดือน ก.พ. คาดทรงตัว MoM ที่ 6.3%